ข้อบัญญัติองค์การบริหารส่วนตำบลวังประจันข้อบัญญัติองค์การบริหารส่วนตำบลวังประจันเรื่องการจำหน่ายสินค้าในที่หรือทางสาธารณะพ.ศ. ๒๕๕๙ โดยที่เป็นการสมควรตราข้อบัญญัติองค์การบริหารส่วนตำบลวังประจันว่าด้วยการจำหน่ายสินค้าในที่หรือทางสาธารณะอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหาร ส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๕๓ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลวังประจันโดยความเห็นชอบของสภาองค์การบริหารส่วนตำบลวังประจันและนายอำเภอควนโดนจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้ เรียกว่า ข้อบัญญัติองค์การบริหารส่วนตำบลวังประจันเรื่อง การจำหน่ายสินค้าในที่หรือทางสาธารณะ พ.ศ. ๒๕๕๙ข้อ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลวังประจันตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบัญญัติ ประกาศระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้สินค้า หมายความว่าสิ่งของที่ซื้อขายกันได้ตามกฎหมายอาหาร หมายความว่า อาหารตามกฎหมายว่าด้วยอาหารที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชน และประชาชนสามารถใช้ประโยชน์หรือใช้สัญจรได้เร่ขาย หมายความว่า การจำหน่ายสินค้าในที่หรือทางสาธารณะโดยมิได้จัดวางอยู่ในที่หนึ่งที่ใดเป็นปกติไม่ว่าจะเป็นทางบกหรือทางน้ำเจ้าพนักงานท้องถิ่น หมายความว่านายกองค์การบริหารส่วนตำบลวังประจันเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ผู้ซึ่งได้รับการแต่งตั้งจากเจ้าพนักงานท้องถิ่นหมายความว่า ข้าราชการหรือพนักงานขององค์การบริหารส่วนตำบลวังประจันซึ่งได้รับการแต่งตั้งจากเจ้าพนักงานท้องถิ่นข้อ๕ ให้เจ้าพนักงานท้องถิ่นประกาศกำหนดให้บริเวณที่หรือทางสาธารณะหรือส่วนหนึ่งส่วนใดของพื้นที่ดังกล่าวเป็นเขตห้ามกระทำการดังต่อไปนี้(๑)เป็นเขตห้ามจำหน่ายหรือซื้อสินค้าโดยเด็ดขาด(๒)เป็นเขตที่ห้ามจำหน่ายสินค้าบางชนิดหรือบางประเภท(๓)เป็นเขตห้ามจำหน่ายสินค้าตามเวลาที่กำหนดข้อ๖ ให้นายกองค์การบริหารส่วนตำบลวังประจันเป็นผู้รักษาการให้เป็นไปตามข้อบัญญัตินี้และให้มีอำนาจออกประกาศระเบียบ หรือคำสั่ง เพื่อการปฏิบัติการให้เป็นไปตามข้อบัญญัตินี้หมวด ๑การจำหน่ายสินค้าในที่หรือทางสาธารณะ ข้อ๗เจ้าพนักงานท้องถิ่นมีหน้าที่ควบคุมดูแลที่หรือทางสาธารณะเพื่อประโยชน์ใช้สอยของประชาชนทั่วไปห้ามมิให้ผู้ใดจำหน่ายสินค้าในที่หรือทางสาธารณะไม่ว่าจะเป็นการจำหน่ายโดยลักษณะวิธีการจัดวางสินค้าในที่หนึ่งที่ใดเป็นปกติหรือเร่ขายเว้นแต่จะได้รับใบอนุญาตจากเจ้าพนักงานท้องถิ่นในการออกใบอนุญาตตามวรรคสองให้เจ้าพนักงานท้องถิ่นระบุชนิดหรือประเภทของสินค้าลักษณะวิธีการจำหน่ายสินค้า และสถานที่ที่จะจัดวางสินค้าเพื่อจำหน่ายในกรณีที่จะมีการจัดวางสินค้าในที่หนึ่งที่ใดเป็นปกติรวมทั้งจะกำหนดเงื่อนไขอย่างใดตามที่เห็นสมควรไว้ในใบอนุญาตด้วยก็ได้การเปลี่ยนแปลงชนิดหรือประเภทของสินค้าลักษณะวิธีการจำหน่ายสินค้าหรือสถานที่จัดวางสินค้าให้แตกต่างไปจากที่ระบุไว้ในใบอนุญาตจะกระทำได้ต่อเมื่อผู้รับใบอนุญาตได้แจ้งต่อเจ้าพนักงานท้องถิ่นและเจ้าพนักงานท้องถิ่นได้จดแจ้งการเปลี่ยนแปลงดังกล่าวไว้ในใบอนุญาตแล้วข้อ๘ การจำหน่ายสินค้าในที่หรือทางสาธารณะโดยลักษณะวิธีการจัดวางสินค้าในที่หนึ่งที่ใดเป็นปกติผู้จำหน่ายและผู้ช่วยจำหน่ายจะต้องปฏิบัติตามหลักเกณฑ์ ดังต่อไปนี้(๑)แต่งกายสะอาดและสุภาพเรียบร้อย(๒)ให้จัดวางสินค้าที่จำหน่ายบนแผงวางสินค้าหรือจัดวางในลักษณะอื่นตามที่พนักงานท้องถิ่นโดยคำแนะนำของเจ้าพนักงานสาธารณสุขประกาศกำหนด(๓)แผงสำหรับวางขาย ต้องทำด้วยวัตถุที่แข็งแรงมีขนาดและความสูงจากพื้นตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขประกาศกำหนด(๔)จัดวางสินค้าและสิ่งของใด ๆ ให้เป็นระเบียบเรียบร้อย ไม่ยื่นล้ำออกนอกบริเวณที่กำหนด ทั้งนี้รวมทั้งตัวของผู้จำหน่ายและผู้ช่วยจำหน่ายสินค้าด้วย(๕)ดูแลรักษาความสะอาดบริเวณที่จำหน่ายสินค้าอยู่เสมอทั้งในระหว่างทำการค้าและหลังจากเลิกทำการค้าแล้ว(๖)จัดให้มีภาชนะรองรับมูลฝอยที่ถูกต้องตามลักษณะไว้ให้เพียงพอ(๗)หยุดการจำหน่ายสินค้าเพื่อสาธารณประโยชน์หรือประโยชน์ของทางราชการตามที่องค์การบริหารส่วนตำบลวังประจันประกาศกำหนด(๘)ห้ามพาดติดตั้งวางแผงค้า เกาะเกี่ยวสายไฟฟ้า หลอดไฟฟ้าหรืออุปกรณ์เกี่ยวกับการขาย รวมตลอดถึงการตอกตะปูผูกเชือกหรือยึดเหนี่ยวสิ่งหนึ่งสิ่งใดกับต้นไม้หรือคอกต้นไม้โดยเด็ดขาด(๙)ห้ามมิให้กระทำการใด ๆ ที่ก่อให้เกิดเหตุรำคาญแก่ผู้อื่น เช่นการใช้เครื่องกำเนิดไฟฟ้า เครื่องขยายเสียงหรือเปิดวิทยุเทปหรือกระทำโดยวิธีอื่นใด ต้องไม่ก่อให้เกิดเสียงดังจนเป็นเหตุรำคาญแก่ผู้อื่น(๑๐)ห้ามนำรถยนต์ รถจักรยานยนต์ หรือล้อเลื่อนไปจอดบนทางเท้าเพื่อจำหน่ายสินค้า(๑๑)เมื่อเสร็จสิ้นการจำหน่ายทุกครั้งต้องเก็บสินค้าและสิ่งของใด ๆที่ใช้ในการประกอบการค้าออกจากบริเวณที่จำหน่ายให้เรียบร้อย(๑๒)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขหรือผู้ซึ่งได้รับการแต่งตั้งตามข้อ ๒๙ หรือคำสั่งของเจ้าพนักงานท้องถิ่นรวมทั้งระเบียบ และข้อบังคับขององค์การบริหารส่วนตำบลวังประจันข้อ๙ในการจำหน่ายสินค้าประเภทอาหารในที่หรือทางสาธารณะโดยลักษณะวิธีการจัดวางสินค้าในที่หนึ่งที่ใดเป็นปกติผู้จำหน่ายและผู้ช่วยจำหน่ายจะต้องปฏิบัติตามหลักเกณฑ์ ดังต่อไปนี้(๑)ปฏิบัติตามที่กำหนดไว้ในข้อ ๘ (๑) (๑๒)(๒)สวมเสื้อที่มีแขน ใช้ผ้ากันเปื้อนที่สะอาด สวมรองเท้าขณะเตรียม ทำ ปรุงประกอบหรือจำหน่ายอาหาร มีสิ่งปกปิดกันเส้นผมมิให้ตกลงในอาหาร(๓)ตัดเล็บมือให้สั้น ถ้ามีบาดแผล มีการบาดเจ็บ การถูกลวกหรือระคายเคืองผิวหนังบริเวณมือหรือนิ้วต้องปิดบาดแผลให้เรียบร้อย(๔)ไม่สูบบุหรี่หรือรับประทานอาหารในขณะเตรียม ทำ ประกอบ ปรุงหรือไม่ไอหรือจามรดอาหาร(๕)อาหารปรุงสุกมีการปกปิดหรือมีการป้องกันสัตว์แมลงนำโรค(๖)สารปรุงแต่งอาหารต้องมีเลขสารบบอาหาร (อย.) และระบุ วัน เดือน ปีที่ผลิต หรือวันเดือน ปี ที่หมดอายุ(๗) น้ำดื่มต้องเป็นน้ำที่สะอาด ใส่ในภาชนะที่สะอาดมีการปกปิด มีก๊อกหรือทางเทรินน้ำ(๘)เครื่องดื่มต้องใส่ภาชนะที่สะอาด มีการปกปิดและมีที่ตักที่มีด้ามยาวหรือมีก๊อกหรือทางเทรินน้ำ(๙)น้ำแข็งที่ใช้บริโภค(๙.๑)ต้องสะอาด(๙.๒)เก็บในภาชนะที่สะอาด มีฝาปิด อยู่สูงจากพื้นอย่างน้อย ๖๐ เซนติเมตร(๙.๓)ที่ตักน้ำแข็งมีด้ามยาว(๙.๔)ต้องไม่นำอาหารหรือสิ่งของอย่างอื่นไปแช่ไว้ในน้ำแข็ง(๑๐)ล้างภาชนะด้วยน้ำยาล้างภาชนะ แล้วล้างด้วยน้ำสะอาด ๒ ครั้ง หรือล้างด้วยน้ำไหลและอุปกรณ์การล้างต้องวางสูงจากพื้นอย่างน้อย ๖๐ เซนติเมตร(๑๑)ช้อน ส้อม ตะเกียบ วางตั้งเอาด้ามขึ้นในภาชนะโปร่งสะอาดหรือวางเป็นระเบียบในภาชนะโปร่งสะอาดและมีการปกปิดเก็บสูงจากพื้นอย่างน้อย ๖๐ เซนติเมตร(๑๒)สถานที่เตรียม ทำ ประกอบ ปรุง และแผงวางจำหน่ายอาหาร ต้องสูงจากพื้นไม่น้อยกว่า ๖๐เซนติเมตร รวมทั้งไม่ก่อให้เกิดเหตุรำคาญเนื่องจากการจำหน่าย ทำ ประกอบ ปรุงและเก็บอาหาร(๑๓)การจำหน่ายอาหารที่ต้องมีการล้างภาชนะอุปกรณ์จะต้องมีที่ล้างภาชนะอุปกรณ์และวางสูงจากพื้นอย่างน้อย ๖๐ เซนติเมตร และต้องไม่ถ่ายเทน้ำล้างภาชนะอุปกรณ์ลงพื้นน้ำล้างภาชนะอุปกรณ์ที่มีเศษอาหารต้องมีที่รองรับเศษอาหารก่อนปล่อยลงสู่ท่อระบายน้ำสาธารณะ(๑๔)ให้ปกปิดอาหาร เครื่องปรุงอาหาร ภาชนะใส่อาหารเครื่องมือเครื่องใช้สำหรับจำหน่ายหรือประกอบอาหารด้วยอุปกรณ์ที่สามารถป้องกันฝุ่นละอองแมลงวันและสัตว์ซึ่งเป็นพาหะนำโรค รวมทั้งดูแลรักษาให้สะอาดและใช้การได้ดีอยู่เสมอ(๑๕)ใช้น้ำสะอาดในการทำ ปรุง ประกอบ แช่ ล้างอาหาร ภาชนะเครื่องใช้และปฏิบัติให้ถูกสุขลักษณะอยู่เสมอ(๑๖)ใช้วัสดุ ภาชนะอุปกรณ์ที่สะอาด ปลอดภัย สำหรับใส่หรือเตรียม ทำ ปรุงประกอบและจำหน่ายอาหาร(๑๗)จัดให้มีที่รองรับมูลฝอยโดยแยกประเภทเป็นแบบแห้งและเปียกที่ถูกต้องสุขลักษณะไว้ให้เพียงพอและไม่ถ่ายเททิ้งลงในในท่อระบายน้ำหรือทางสาธารณะ(๑๘)ปฏิบัติการอื่นใดเกี่ยวกับสุขลักษณะตามคำแนะนำของเจ้าพนักงานสาธารณสุขหรือผู้ซึ่งได้รับการแต่งตั้งตามข้อ๒๙ รวมทั้งระเบียบ ข้อบังคับขององค์การบริหารส่วนตำบลวังประจันข้อ๑๐ในการจำหน่ายสินค้าในที่หรือทางสาธารณะโดยลักษณะวิธีการเร่ขาย ผู้ขายผู้จำหน่ายและผู้ช่วยจำหน่ายสินค้าจะต้องปฏิบัติตามหลักเกณฑ์ ดังต่อไปนี้(๑)จำหน่ายสินค้าในบริเวณที่อนุญาตให้จำหน่ายได้(๒)ต้องแต่งกายสะอาด สุภาพเรียบร้อย(๓)ไม่ทิ้งมูลฝอยจากการเร่ขาย ลงในที่หรือทางสาธารณะ(๔)ในขณะที่เร่ขายสินค้า การใช้เครื่องขยายเสียงหรือวิทยุเทปหรือส่งเสียงดังหรือกระทำการใด ๆ ต้องไม่ก่อให้เกิดเหตุเดือดร้อนรำคาญแก่ผู้อื่น(๕)หยุดการจำหน่ายสินค้าเพื่อสาธารณประโยชน์หรือประโยชน์ของทางราชการตามที่องค์การบริหารส่วนตำบลวังประจันประกาศกำหนด(๖)ห้ามนำรถยนต์ รถจักรยานยนต์ หรือล้อเลื่อนไปจอดบนทางเท้าเพื่อขายสินค้า(๗)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขหรือผู้ซึ่งได้รับการแต่งตั้งตามข้อ ๒๙ หรือคำสั่งของเจ้าพนักงานท้องถิ่นรวมทั้งระเบียบ และข้อบังคับขององค์การบริหารส่วนตำบลวังประจันข้อ๑๑ในการจำหน่ายสินค้าในที่หรือทางสาธารณะประเภทอาหารโดยลักษณะวิธีการเร่ขาย ผู้จำหน่ายสินค้าจะต้องปฏิบัติตามหลักเกณฑ์ดังต่อไปนี้(๑)ปฏิบัติตามที่กำหนดไว้ในข้อ ๙ (๑) (๑๘)(๒)สวมเสื้อที่มีแขน ใช้ผ้ากันเปื้อนที่สะอาด สวมรองเท้า มีสิ่งปกปิดป้องกันเส้นผมมิให้ตกลงในอาหาร(๓)รักษาความสะอาดเล็บมือและเล็บ ถ้ามีบาดแผลบริเวณมือต้องทำแผลให้เรียบร้อย(๔)ไม่สูบบุหรี่ในขณะเตรียม ทำ ประกอบ ปรุงหรือจำหน่ายอาหาร(๕)ไม่ไอหรือจามรดบนอาหาร(๖)ที่เตรียม ทำ ประกอบ ปรุง และแผงวางจำหน่ายอาหาร ต้องสูงจากพื้นไม่น้อยกว่า ๖๐เซนติเมตร รวมทั้งป้องกันไม่ให้เกิดเหตุรำคาญ เนื่องจากการจำหน่าย ทำ ประกอบ ปรุงและเก็บเศษอาหาร(๗)ไม่เททิ้งเศษอาหารหรือน้ำที่มีเศษอาหารหรือไขมันลงบนพื้นหรือทางระบายน้ำสาธารณะ(๘)ใช้ภาชนะบรรจุอาหาร เครื่องมือ เครื่องใช้และอุปกรณ์ในการจำหน่ายอาหารที่สะอาด(๙)ปกปิดอาหาร เครื่องปรุงอาหาร ภาชนะบรรจุอาหาร เครื่องมือ เครื่องใช้และอุปกรณ์ในการจำหน่ายอาหาร เพื่อป้องกันฝุ่นละออง แมลงวันและสัตว์พาหะนำโรคอื่นๆ(๑๐)ใช้น้ำสะอาดในการทำ ปรุง ประกอบ แช่หรือล้างอาหาร ภาชนะบรรจุอาหาร เครื่องมือเครื่องใช้และอุปกรณ์ในการจำหน่ายอาหาร(๑๑)จัดให้มีที่รับรองมูลฝอยที่ถูกสุขลักษณะอย่างเพียงพอและไม่เททิ้งมูลฝอยลงในท่อหรือทางระบายน้ำสาธารณะ(๑๒)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขหรือผู้ซึ่งได้รับการแต่งตั้งตามข้อ ๒๙ หรือคำสั่งของเจ้าพนักงานท้องถิ่นรวมทั้งระเบียบและข้อบังคับขององค์การบริหารส่วนตำบลวังประจันข้อ๑๒ ห้ามมิให้ผู้จำหน่ายผู้ช่วยจำหน่ายสินค้า ประกอบกิจการเมื่อมีเหตุควรเชื่อว่าตนเป็นโรคติดต่อที่ระบุไว้หรือเมื่อเจ้าพนักงานสาธารณสุขได้ตรวจหรือพบเห็นปรากฏว่าตนเป็นพาหะของโรคและได้รับแจ้งเป็นหนังสือว่าตนเป็นพาหะของโรคติดต่อซึ่งระบุไว้ ดังต่อไปนี้(๑)วัณโรค(๒)อหิวาตกโรค(๓)ไข้ไทฟอยด์(๔)โรคบิด(๕)ไข้สุกใส(๖)โรคคางทูม(๗)โรคเรื้อน(๘)โรคผิวหนังที่น่ารังเกียจ(๙)โรคตับอักเสบที่เกิดจากไวรัส(๑๐)ไข้หัด(๑๑)โรคติดต่ออื่น ๆ ตามที่กระทรวงสาธารณสุขกำหนดเพิ่มเติมข้อ๑๓ ถ้าปรากฏว่าผู้จำหน่ายผู้ช่วยจำหน่ายสินค้า ผู้ใดเป็นโรคติดต่อหรือพาหะของโรคติดต่อที่ระบุไว้ในข้อ ๑๒ซึ่งเจ้าพนักงานสาธารณสุขเห็นว่า ถ้าอนุญาตให้จำหน่ายสินค้าในที่หรือทางสาธารณะต่อไปจะก่อให้เกิดอันตรายอย่างร้ายแรงต่อสุขภาพของประชาชนให้เจ้าพนักงานท้องถิ่นสั่งให้หยุดดำเนินกิจการจนกว่าผู้นั้นจะมีสุขภาพแข็งแรงและไม่เป็นโรคติดต่อหรือพาหะของโรคติดต่อที่ระบุไว้ในข้อ ๑๒หมวด ๒การขออนุญาตและใบอนุญาต ข้อ๑๔ผู้ขอรับอนุญาตจำหน่ายสินค้าในที่หรือทางสาธารณะ ต้องปฏิบัติตามเงื่อนไขดังนี้(๑)ต้องไม่เป็นโรคติดต่อหรือพาหะของโรคติดต่อที่ระบุไว้ในข้อ ๑๒(๒)เงื่อนไขอื่นตามที่องค์การบริหารส่วนตำบลวังประจันกำหนดข้อ๑๕ ผู้ใดประสงค์จะขอรับอนุญาตจำหน่ายสินค้าในที่หรือทางสาธารณะให้ยื่นคำขอต่อเจ้าพนักงานท้องถิ่นตามแบบที่กำหนดไว้ท้ายข้อบัญญัตินี้พร้อมเอกสารและหลักฐานดังต่อไปนี้(๑)สำเนาบัตรประจำตัวประชาชน/บัตรข้าราชการ/บัตรพนักงานรัฐวิสาหกิจ(๒)สำเนาทะเบียนบ้าน(๓)ใบรับรองแพทย์แผนปัจจุบัน ออกให้ไม่เกิน ๑ เดือน (ผู้จำหน่ายอาหารปรุงจำหน่าย)(๔)สำเนาใบอนุญาตอื่น ๆ ตามกฎหมายที่เกี่ยวข้อง(๕)อื่น ๆ ตามที่องค์การบริหารส่วนตำบลวังประจันประกาศกำหนดข้อ๑๖เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือสมบูรณ์ตามหลักเกณฑ์ วิธีการหรือเงื่อนไขที่กำหนดไว้ในข้อบัญญัตินี้ ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในเจ็ดวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องครบถ้วนตามที่กำหนดไว้ในข้อบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้แจ้งขยายเวลาให้ผู้ขออนุญาตทราบทุกเจ็ดวันจนกว่าจะพิจารณาแล้วเสร็จแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณีข้อ๑๗ ในการออกใบอนุญาตให้เจ้าพนักงานท้องถิ่นระบุชนิดหรือประเภทของสินค้า ลักษณะวิธีการจำหน่ายสินค้าและสถานที่ที่จะจัดวางสินค้าเพื่อจำหน่ายในกรณีที่จะมีการจัดวางสินค้าในที่หนึ่งที่ใดเป็นปกติรวมทั้งจะกำหนดเงื่อนไขอย่างใดตามที่เห็นสมควรไว้ในใบอนุญาตด้วยก็ได้การเปลี่ยนแปลงชนิดหรือประเภทของสินค้าลักษณะวิธีการจำหน่ายสินค้าหรือสถานที่จัดวางสินค้าให้แตกต่างไปจากที่ระบุไว้ในใบอนุญาตจะกระทำได้ต่อเมื่อผู้รับใบอนุญาตได้แจ้งต่อเจ้าพนักงานท้องถิ่นซึ่งเจ้าพนักงานท้องถิ่นจะได้จดแจ้งการเปลี่ยนแปลงดังกล่าวไว้ในใบอนุญาตต่อไปข้อ๑๘ผู้ได้รับอนุญาตต้องมารับใบอนุญาตภายในสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในกำหนดเวลาดังกล่าวโดยไม่มีเหตุผลอันสมควรให้ถือว่าสละสิทธิ์ข้อ๑๙ กรณีที่ ๑ การขอใบอนุญาต ผู้ได้รับใบอนุญาตต้องชำระค่าธรรมเนียมการออกใบอนุญาตตามอัตราท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุกรณีที่ ๒ การขอต่อใบอนุญาต ตลอดเวลาที่ยังดำเนินกิจการนั้นถ้ามิได้เสียค่าธรรมเนียม ให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ๒๐ผู้ได้รับใบอนุญาตให้จำหน่ายสินค้าและผู้ช่วยจำหน่ายสินค้าในที่หรือทางสาธารณะจะต้องมีบัตรประจำตัวตามแบบที่องค์การบริหารส่วนตำบลวังประจันประกาศกำหนดและจะต้องติดบัตรประจำตัวไว้ที่อกเสื้อด้านซ้ายตลอดเวลาที่ประกอบกิจการข้อ๒๑ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลวังประจันข้อ๒๒ผู้ได้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ๒๓บรรดาใบอนุญาตที่ออกให้ตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลวังประจันเท่านั้นการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมภายในเวลาสามสิบวันแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตการขอต่ออายุใบอนุญาตให้เป็นไปตามหลักเกณฑ์วิธีการและเงื่อนไขที่กำหนดไว้ตามข้อ ๑๕ โดยอนุโลมข้อ ๒๔หากปรากฏว่าใบอนุญาตสูญหาย ถูกทำลายหรือชำรุดในสาระสำคัญ ให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลายหรือชำรุดตามแบบที่กำหนดไว้ท้ายข้อบัญญัตินี้การขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์วิธีการ และเงื่อนไข ดังต่อไปนี้(๑)ในกรณีใบอนุญาตสูญหาย ให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒)ในกรณีใบอนุญาตถูกทำลาย หรือชำรุดในสาระที่สำคัญ ให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องที่ประกอบด้วยข้อ๒๕ ในกรณีที่ปรากฏว่าผู้ได้รับใบอนุญาตตามข้อบัญญัตินี้ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุขพ.ศ. ๒๕๓๕ กฎกระทรวงที่ออกตามพระราชบัญญัติการสาธารณะสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ๒๖เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ๒๗คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบในกรณีไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณ ภูมิลำเนาหรือสำนักงานของผู้รับใบอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่งแล้วแต่กรณีข้อ๒๘ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตหมวด ๓การแต่งตั้งข้าราชการหรือพนักงานส่วนท้องถิ่นตามมาตรา ๔๔แห่งพระราชบัญญัติการสาธารณสุข พ.ศ. ๒๕๓๕ ข้อ๒๙ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่น เพื่อให้ปฏิบัติหน้าที่ตามมาตรา๔๔ วรรคหนึ่งแห่งพระราชบัญญัติสาธารณสุข พ.ศ. ๒๕๓๕ ในเขตอำนาจขององค์การบริหารส่วนตำบลวังประจันในเรื่องใดหรือทุกเรื่องก็ได้หมวด ๔บทกำหนดโทษ ข้อ๓๐ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕บทเฉพาะกาล ข้อ๓๐เมื่อพ้นกำหนดเก้าสิบวันนับแต่วันที่ข้อบัญญัตินี้บังคับใช้ห้ามมิให้ผู้ใดจำหน่ายสินค้าในที่หรือทางสาธารณะเว้นแต่ได้รับใบอนุญาตจากเจ้าพนักงานท้องถิ่นประกาศ ณ วันที่ ๑๓มิถุนายน พ.ศ. ๒๕๕๙สมัย ละไบแดนายกองค์การบริหารส่วนตำบลวังประจัน[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลวังประจันเรื่อง การจำหน่ายสินค้าในที่หรือทางสาธารณะ พ.ศ. ๒๕๕๙๒.คำขอรับใบอนุญาตจำหน่ายสินค้าในที่หรือทางสาธารณะ (แบบ สณ. ๑)๓.ใบอนุญาตจำหน่ายสินค้าในที่หรือทางสาธารณะโดยลักษณะวิธีการจัดวางสินค้าที่หนึ่งที่ใดเป็นปกติ(แบบ สณ. ๒)๔.ใบอนุญาตจำหน่ายสินค้าในที่หรือทางสาธารณะโดยลักษณะวิธีการเร่ขายสินค้า (แบบ สณ.๓)๕.บัตรสุขลักษณะประจำตัวผู้จำหน่ายสินค้าในที่หรือทางสาธารณะโดยวิธีการวางสินค้าในที่หนึ่งที่ใดเป็นปกติ(แบบ สณ. ๔)๖.บัตรสุขลักษณะประจำตัวผู้จำหน่ายสินค้าในที่หรือทางสาธารณะ โดยวิธีการเร่ขายสินค้า(แบบ สณ. ๕)๗. แบบคำขอต่ออายุใบอนุญาต (แบบ สณ. ๖)๘. คำขออนุญาตการต่าง ๆ เกี่ยวกับการจำหน่ายสินค้าในที่หรือทางสาธารณะ(แบบ สณ. ๗)(ดูข้อมูลจากภาพกฎหมาย)ภวรรณตรี/จัดทำ๑๘ เมษายน ๒๕๖๐พิมพ์มาดา/ตรวจ๘ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๑ ง/หน้า ๒๘/๑๑ เมษายน ๒๕๖๐